music: Μουσικό αφιέρωμα στον στιχουργό Χαράλαμπο Βασιλειάδη (Τσάντα)
Μουσικό αφιέρωμα στον στιχουργό Χαράλαμπο Βασιλειάδη (Τσάντα)
Υπήρξε ο πρώτος μεγάλος επαγγελματίας στιχουργός. Τον αποκαλούσαν «Τσάντα» γιατί κυκλοφορούσε πάντα με μια τσάντα γεμάτη στίχους. Συνεργάστηκε με όλους τους κορυφαίους συνθέτες του καιρού του, ιδιαίτερα με τους Γιάννη Παπαϊωάννου και Γιώργο Ζαμπέτα. Ανάμεσα στα τραγούδια του, περιλαμβάνονται τα: «Δυο καρπούζια σ' ένα χέρι», «Πριν το χάραμα», «Ανοιξε άνοιξε», «Παραπονιάρικό μου», «Σβήσε το φως», «Ο κυρ Αλέκος», «Ηρθα κι απόψε στα σκαλοπάτια σου»...
Στον μεγάλο στιχουργό Χαράλαμπο Βασιλειάδη (Τσάντα) αφιερώνεται το πρόγραμμα, που θα παρουσιάζεται από αύριο, κάθε Τετάρτη (10μμ), στο «Χαμάμ» (Δημοφώντος 97, Α. Πετράλωνα, 210 3421212). Τραγούδια του θα ερμηνεύουν οι Σοφία Εμφιετζή και Δημήτρης Κωσταβασίλης. Το πρόγραμμα επιμελήθηκε ο συνθέτης -σολίστας του μπουζουκιού Χρήστος Κωνσταντίνου. Συμμετέχουν οι μουσικοί: Στέφανος Σιδηρόπουλος, Τάσος Ταπίνης, Γρηγόρης Βασιλάκης, Φώτης Μαυρίδης.
Ετικέτες Βασιλειάδης Χαράλαμπος, Τσάντας